Τρομοκρατική επίθεση στη Στοκχόλμη (2017)

Στις 7 Απριλίου 2017 στο κέντρο της Στοκχόλμης έλαβε χώρα τρομοκρατική επίθεση με πέντε νεκρούς και δεκατέσσερις τραυματίες.  

Ένας 39χρονος Ουζμπέκος, του οποίου η αίτηση για παροχή ασύλου είχε απορριφθεί από τις σουηδικές αρχές, έκλεψε ένα φορτηγό και το οδήγησε με ταχύτητα στο πεζόδρομο Drottninggatan, στο κέντρο της σουηδικής πρωτεύουσας, χτυπώντας ανθρώπους που βρίσκονταν εκεί. Τελικά το φορτηγό κατέληξε σε ένα πολυκατάστημα και ο 39χρονος αρχικά διέφυγε αλλά συνελήφθη αργότερα. Ο δράστης πριν την επίθεση είχε δηλώσει πίστη στο Ισλαμικό Κράτος. https://borealisthreatandrisk.com/2017-truck-attack-in-stockholm/

Η τρομοκρατική επίθεση
Η επίθεση πραγματοποιήθηκε στις 14.53 τοπική ώρα. Ο 39χρονος Ραχκμάτ Ακίλοφ (Rakhmat Akilov), ο οποίος είχε πάει στη Σουηδία από το Ουζμπεκιστάν το 2014, και η αίτησή του για παροχή ασύλου είχε απορριφθεί, έκλεψε ένα φορτηγό στην οδό Adolf Fredriks kyrkogata, στο κέντρο της Στοκχόλμης και  στη συνέχεια το οδήγησε στο πεζόδρομο Drottninggatan, όπου διήνησε 500μ. προσπαθώντας να χτυπήσει όσον το δυνατόν περισσότερους περαστικούς. Η πορεία του φορτηγού σταμάτησε όταν έπεσε πάνω στο πολυκατάστημα Åhléns City. Ο Ακίλοφ διέφυγε αλλά συνελήφθη μερικές ώρες αργότερα. Μέσα στο φορτηγό βρέθηκε μια αυτοσχέδια βόμβα που δεν είχε εκραγεί.https://www.cnbc.com/2017/04/08/sweden-identifies-truck-attack-suspect-as-uzbek-native-39.htmlhttps://web.archive.org/web/20170409040902/http://www.telegraph.co.uk/news/2017/04/08/family-fears-missing-girl-11-may-among-terror-victims/https://www.thelocal.se/20170410/prosecutor-asks-court-to-remand-stockholm-terror-suspect-in-custody/

Τα θύματα 
Κατά την τρομοκρατική επίθεση έχασαν τη ζωή τους τέσσερις άνθρωποι: ένα κοριτσάκι 11 ετών και μια γυναίκα 69 ετών από τη Σουηδία, μια γυναίκα 31 ετών από το Βέλγιο και ένας άνδρας 41 ετών από τη Μεγάλη Βρετανία. Επίσης υπήρχαν δεκαπέντε τραυματίες από τους οποίους οι εννιά ήταν σε σοβαρή κατάσταση. Τρεις εβδομάδες μετά την επίθεση πέθανε μια 69χρονη Σουηδέζα, δημοτική σύμβουλος στο Τρολχάταν, που είχε τραυματιστεί κατά την επίθεση. https://web.archive.org/web/20170421074956/http://variety.com/2017/digital/news/chris-bevington-spotify-killed-stockholm-truck-attack-1202027101/amp/https://web.archive.org/web/20170411170932/http://www.telegraph.co.uk/news/2017/04/10/stockholm-terror-suspect-boasted-had-run-10-people-whatsapp/
https://web.archive.org/web/20170428073845/https://www.svt.se/nyheter/lokalt/vast/politiker-fran-trollhattan-dod-i-terrorattacken

Παραπομπές 


Στοκχόλμη
Κατηγορία:Κοινωνία της Σουηδίας